钦定古今图书集成/历象汇编/岁功典/第027卷 > 喜迁莺〈闰元宵〉 吴礼之
## 钦定古今图书集成/历象汇编/岁功典/第027卷 > 喜迁莺〈闰元宵〉 吴礼之

银蟾光彩。喜稔岁闰正，元宵还再。乐事难并，佳时罕
遇，依旧试灯何碍。花市又移星汉，莲炬重芳人海。尽
勾引，遍嬉游宝马，香车喧隘。　情快。天意教、人月更
圆，偿足风流债。媚柳烟浓，夭桃红小，景物迥然堪爱。
巷陌笑声不断，襟袖馀香仍在。待归也，便相期明日，
踏青挑菜。